b'\n_START_ARTICLE_\nNovodevit\xc5\xa1in hautausmaa\n_START_PARAGRAPH_\nNovodevit\xc5\xa1in hautausmaa (ven. \xd0\x9d\xd0\xbe\xd0\xb2\xd0\xbe\xd0\xb4\xd0\xb5\xd0\xb2\xd0\xb8\xd1\x87\xd1\x8c\xd0\xb5 \xd0\xba\xd0\xbb\xd0\xb0\xcc\x81\xd0\xb4\xd0\xb1\xd0\xb8\xd1\x89\xd0\xb5, Novodevit\xc5\xa1je kladbi\xc5\xa1t\xc5\xa1e) on Moskovan tunnetuin hautausmaa. Sit\xc3\xa4 ei pid\xc3\xa4 sekoittaa Pietarissa sijaitsevaan samannimiseen hautausmaahan. Hautausmaa perustettiin vuonna 1898 Novodevit\xc5\xa1in nunnaluostarin viereen. Hautausmaalle on haudattu 27\xc2\xa0000 ihmist\xc3\xa4, joiden joukossa on lukuisia kuuluisuuksia._NEWLINE_Neuvostoaikana hautausmaa oli arvoj\xc3\xa4rjestykselt\xc3\xa4\xc3\xa4n toinen Kremlin muurin j\xc3\xa4lkeen. Neuvostoliiton kaaduttua siit\xc3\xa4 tuli ensimm\xc3\xa4inen, koska muuriin ei en\xc3\xa4\xc3\xa4 haudata; hautausmaalta alkaa loppua tila, koska neuvostoajan uurnahautauksen tilalle on tullut mittavassa m\xc3\xa4\xc3\xa4rin arkkuhautaus. _NEWLINE_Novodevit\xc5\xa1in hautausmaa on avoinna p\xc3\xa4ivitt\xc3\xa4in kello 9\xe2\x80\x9317. Sis\xc3\xa4\xc3\xa4np\xc3\xa4\xc3\xa4sy on maksuton.'